钦定古今图书集成/明伦汇编/氏族典/第205卷 > 高霖
## 钦定古今图书集成/明伦汇编/氏族典/第205卷 > 高霖

按《金史高霖传》，“霖字子约，东平人。大定二十五年进
士，调符离主簿，察廉迁泗水令，再调安国军节度判
官。以父忧还乡里，教授生徒恒数百人。服除，为绛阳
军节度判官，用荐举召为国史院编修官，迁应奉翰
林文字，改监察御史。丁母忧，起复太常博士，改都水
监丞，签陕西路按察司事。赴阙待对，授都水少监。大”
安初，为耀州刺史。三年，迁河北东路按察副使，改韩
王傅，兼翰林学士。崇庆初，改工部侍郎，兼直学士。至
宁元年，霖奉储㣥迎宣宗至新城，迁官三阶。二年，除
河平军节度使，兼都水监，入为兵部尚书，知太兴府事。俄权参知政事，寻改中都留守，兼本路兵马都总
管。平章政事抹撚尽忠弃中都南奔，霖与子义杰率
其徒夜出，不能进。霖死，义杰伏群尸中以免。赠翰林
学士承旨，谥“文简。”